section_heading: Povijest
paragraph_text: Na tom zemljištu su u ranom srednjem vijeku bili usjevi i pašnjaci i crkva San Polo osnovana 837.[http://www.carnivalofvenice.com/?page_id=4 Campo San Polo (pristupljeno 13. 04. 2011.)]  Nakon izgradnje prvih kuća campo je potpuno popločen 1493. a u sredini je postavljena javna fontana. Nakon toga San Polo je postao mjesto za trgovanje, sajmove i velike skupove. Značenje mu je poraslo u 16. stoljeću kad je tu premješten buvljak s Trga svetog Marka - no značenje mu je bilo daleko manje od Rialta, gdje su dolazili trgovci iz čitavog svijeta. thumb|left|220px|Ploča na zidu crkve San Polo iz [[10. kolovoza 1611., na kojoj piše da su igre i prodaja na trgu pod najstrožim kaznama zabranjene]] Na San Polu su firentinski trgovci održali 14. veljače 1497., prvi karneval - koji se kasnije proširio kao običaj po cijelom gradu i postao venecijanska znamenitost. San Polo je postao mjesto gradske sirotinje, trg na kojem su se odvijale grube igre loptama (palle) i borbe s bikovima, - i gdje su često izbijale tuče. Ta situacija je postala nepodnošljiva gradskim vlastima, te su one 1611., zabranile bilo koju vrst igara i prodaju robe na campu. Sve to svjedoči ploča sačuvana unutar crkve San Polo.